CELEX: 62010TA0166
Language: el
Date: 2012-04-24 00:00:00
Title: Υπόθεση T-166/10: Απόφαση του Γενικού Δικαστηρίου της 24ης Απριλίου 2012 — Samskip Multimodal Container Logistics κατά Επιτροπής (Προσφυγή ακυρώσεως — Απόφαση περί χορηγήσεως κοινοτικής χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών — Πρόγραμμα Marco Polo II — Καταγγελία της συμβάσεως περί επιδοτήσεως και οριστική εγκατάλειψη του σχεδίου — Εξαφάνιση του εννόμου συμφέροντος προς άσκηση προσφυγής — Κατάργηση της δίκης)

9.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 165/18
            
         Απόφαση του Γενικού Δικαστηρίου της 24ης Απριλίου 2012 — Samskip Multimodal Container Logistics κατά Επιτροπής
   (Υπόθεση T-166/10) (1)
   
   (Προσφυγή ακυρώσεως - Απόφαση περί χορηγήσεως κοινοτικής χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών - Πρόγραμμα Marco Polo II - Καταγγελία της συμβάσεως περί επιδοτήσεως και οριστική εγκατάλειψη του σχεδίου - Εξαφάνιση του εννόμου συμφέροντος προς άσκηση προσφυγής - Κατάργηση της δίκης)
   2012/C 165/30
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Samskip Multimodal Container Logistics BV (‘s-Gravenzande, Κάτω Χώρες) (εκπρόσωποι: K. Platteau, Y. Maasdam και P. Broers, δικηγόροι)
   
      Καθής: Ευρωπαϊκή Επιτροπή (εκπρόσωπος: K. Simonsson, επικουρούμενος από J. Grayston και P. Gjørtler, δικηγόρους)
   
      Αντικείμενο
   
   Αίτημα περί ακυρώσεως της από 27 Ιανουαρίου 2010 αποφάσεως της Επιτροπής C(2010) 580, περί της χορηγήσεως χρηματοδοτικής συνδρομής σε προτάσεις δράσεων που υποβλήθηκαν, στο πλαίσιο της διαδικασίας επιλογής του 2009, στο πρόγραμμα της Ευρωπαϊκής Ένωσης «για τη χορήγηση της κοινοτικής χρηματοδοτικής συνδρομής με σκοπό τη βελτίωση των περιβαλλοντικών επιδόσεων του συστήματος εμπορευματικών μεταφορών» (Marco Polo II), στον βαθμό που επιλέγει τη σχετική με το σχέδιο G2G@2XL πρόταση TREN/B4/SUB/01-2009 MP-II/6 προς χρηματοδότηση ύψους 2 190 539 ευρώ.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Καταργεί τη δίκη επί της παρούσας προσφυγής.
            
         
               2)
            
            
               Η Ευρωπαϊκή Επιτροπή φέρει τα τέσσερα πέμπτα των δικαστικών εξόδων της Samskip Multimodal Container Logistics BV και τα τέσσερα πέμπτα των δικών της εξόδων.
            
         
               3)
            
            
               H Samskip Multimodal Container Logistics φέρει το ένα πέμπτο των δικαστικών εξόδων της Επιτροπής και το ένα πέμπτο των δικών της εξόδων.
            
         
      (1)  EE C 209 της 31.7.2010.